**Eskil Wold** (s. 4. syyskuuta 2002 Asker, Norja) on norjalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

Wold on Frisk Askerin kasvatti. Hän voitti kaudella 2017–2018 Norjan U16-sarjan hopeaa ja kaudella 2018–2019 U18-sarjan hopeaa. Kaudella 2019–2020 Wold debytoi seuran miesten joukkueessa, jossa hän pelasi vain 17-vuotiaana kolme GET-ligaenin runkosarjaottelua ilman tehopisteitä. Hän teki miesten pääsarjadebyyttinsä 5. joulukuuta 2019 vieraissa Storhamar Ishockeya vastaan. Wold merkittiin Frisk Askerin nelossentteriksi laidoilleen Erik Beier Jensen ja Mikkel Christiansen. Hän sai ottelussa jääaikaa kuitenkin vain 20 sekuntia. Kaudella 2020–2021 Wold pelasi nimensä Fjordkraft-ligaeniksi muuttaneessa Norjan pääsarjassa 22 runkosarjaottelua tehopistein 3+2=5. Hän teki ensimmäisen pääsarjamaalinsa kauden kuudennessa ja uransa yhdeksännessä ottelussaan 18. lokakuuta 2020 Grüner Ishockeya vastaan.

Kaudella 2021–2022 Wold teki läpimurtonsa Fjordkraft-ligaenissa ja hän pelasi 43 runkosarjaottelua tehopistein 22+16=38 sekä kuusi playoff-ottelua tehopistein 2+2=4. Wold oli runkosarjassa Frisk Askerin toiseksi paras maalintekijä Viktor Granholmin jälkeen ja hän jakoi koko Fjordkraft-ligaenin maalipörssin neljännen sijan Stavanger Oilersin Jarrett Burtonin kanssa. Wold palkittiin kauden päätteeksi liigan vuoden tulokkaana. Hän pelasi myös Mestarien liigassa kuusi ottelua tehden yhden syöttöpisteen.

Kaudeksi 2022–2023 Wold siirtyi kaksivuotisella sopimuksella SM-liigajoukkue Hämeenlinnan Pallokerhoon. Hän pelasi siellä 49 runkosarjaottelua tehopistein 1+1=2, mutta Woldin peliaika jäi kuitenkin vähäiseksi ja hän pelasi keskimäärin vain kuusi minuuttia ottelua kohden. Alkukaudella 2023–2024 Wold pelasi vain kaksi ottelua, kunnes lokakuussa 2023 hänen sopimuksensa HPK:n kanssa purettiin yhteisymmärryksessä. Jo samana päivänä Woldin vahvistettiin siirtyvän loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Nybro Vikings IF:ään. Joulukuussa hänen sopimuksensa kuitenkin purettiin.

### Maajoukkueura

Wold pelasi alle 20-vuotiaiden IA-divisioonan MM-kilpailuissa vuonna 2022, jolloin hän voitti pronssia. Woldilla oli turnauksen paras aloitusprosentti (78,57%). Yhteensä hän on pelannut kuusi nuorten ja kuusi poikien maaottelua.

Norjan A-maajoukkueessa Wold on pelannut kuusi ottelua tehopistein 3+2=5. Hän teki A-maajoukkuedebyyttinsä vain 19-vuotiaana Nordic Cupissa 13. huhtikuuta 2022 Stavangerissa Ruotsia vastaan. Wold merkittiin Norjan kolmosketjun oikeaan laitaan Mathias Trettenesin ja Viktor Granholmin viereen. Maalitilinsä A-maajoukkueessa hän avasi MECA Hockey Gamesissa heti kahdella osumalla 10. marraskuuta 2022 Trondheimissa Latviaa vastaan. Woldin toinen maali syntyi ylivoimalla.

Muuta
-----

Woldin pikkuveli Sander pelaa hyökkääjänä QMJHL-joukkue Gatineau Olympiquesissa. Veljesten isä Vidar Wold on entinen Norjan maajoukkuemaalivahti, joka on sittemmin luonut valmennusuraa Frisk Askerin organisaatiossa. Hän toimii nykyään seuran toimitusjohtajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Frisk Asker | Norja U21 | 26 | 4 | 3 | 7 | 6 | 3 | 3 | 0 | 3 | 2 |
| 2019–2020 | Frisk Asker | Norja U21 | 23 | 12 | 16 | 28 | 24 | – | – | – | – | – |
|  | Frisk Asker | Norja | 3 | 0 | 0 | 0 | 0 | – | – | – | – | – |
| 2020–2021 | Frisk Asker | Norja U21 | 3 | 2 | 1 | 3 | 2 | – | – | – | – | – |
|  | Frisk Asker | Norja | 22 | 3 | 2 | 5 | 33 | – | – | – | – | – |
| 2021–2022 | Frisk Asker | Norja | 43 | 22 | 16 | 38 | 37 | 6 | 2 | 2 | 4 | 2 | JMM D1A | 5 | 1 | 2 | 3 | 2 |
| 2022–2023 | HPK | SM-liiga | 49 | 1 | 1 | 2 | 6 | – | – | – | – | – |
| 2023–2024 | HPK | SM-liiga | 2 | 0 | 1 | 1 | 0 | – | – | – | – | – |
|  | Nybro Vikings IF | Allsvenskan | 16 | 2 | 3 | 5 | 2 | – | – | – | – | – |
| 3 kautta | yhteensä | Norja | 68 | 25 | 18 | 43 | 70 | 6 | 2 | 2 | 4 | 2 |
| 2 kautta | yhteensä | SM-liiga | 51 | 1 | 2 | 3 | 6 | – | – | – | – | – |
| 1 kausi | yhteensä | Allsvenskan | 16 | 2 | 3 | 5 | 2 | – | – | – | – | – |

Lähteet
-------

* Eskil Wold The Internet Hockey Databasessa (englanniksi)
* Eskil Wold Eurohockey-sivustolla (englanniksi)
* Eskil Wold *Elite Prospects*. Everysport Media Group AB.  (englanniksi)

### Viitteet

1. 1 2 3  Eskil Wold *Elite Prospects*. Everysport Media Group AB.  (englanniksi)
2. ↑  Tilastot *liiga.fi*. Jääkiekon SM-liiga Oy. Viitattu 3.8.2022.
3. ↑  ISHOCKEY LIVE *hockey.no*.  5.12.2019. Norges Ishockeyforbund. Viitattu 29.3.2023. (norjaksi)
4. ↑  ISHOCKEY LIVE *hockey.no*.  18.10.2020. Norges Ishockeyforbund. Viitattu 29.3.2023. (norjaksi)
5. ↑  Elite Prospects - Norway Stats 2021-2022 *eliteprospects.com*. Everysport Media Group AB. Viitattu 3.8.2022. (englanniksi)
6. ↑  Steve Moses HPK:n hyökkäykseen − norjalaisnuorukaiselle ja omalle juniorille myös sopimukset *Jatkoaika.com*.  16.5.2022. Jatkoaika r.y. Viitattu 3.8.2022.
7. ↑  Tilastot - Eskil Wold - Kausi 2022-2023 *liiga.fi*. Jääkiekon SM-liiga Oy. Viitattu 29.3.2023.
8. ↑  Eskil Woldin sopimus purettu *hpk.fi*.  10.10.2023. HPK Liiga Oy. Viitattu 10.10.2023.
9. ↑  Erlandsson, Simon: Eskil Wold klar för Nybro Vikings! *nybrovikings.com*.  10.10.2023. Nybro Vikings IF. Viitattu 11.10.2023. (ruotsiksi)
10. ↑  Hämäläinen, Tuomas: Nuori maajoukkuehyökkääjä SM-liigasta Ruotsiin *MTVuutiset.fi*.  11.10.2023. Telia Company AB. Viitattu 11.10.2023.
11. ↑  Erlandsson, Niklas: Eskil Wold lämnar Nybro Vikings *nybrovikings.com*.  11.12.2023. Nybro Vikings IF. Viitattu 11.12.2023. (ruotsiksi)
12. ↑  Eskil Wold Eurohockey-sivustolla (englanniksi)
13. ↑  ISHOCKEY LIVE *hockey.no*.  18.10.2020. Norges Ishockeyforbund. Viitattu 29.3.2023. (norjaksi)
14. ↑  ISHOCKEY LIVE *hockey.no*.  10.11.2022. Norges Ishockeyforbund. Viitattu 29.3.2023. (norjaksi)
15. ↑  Sander Wold *Elite Prospects*. Everysport Media Group AB.  (englanniksi)
16. ↑  Vidar Wold *Elite Prospects*. Everysport Media Group AB.  (englanniksi)